ઘણા વર્ષો પહેલાંની વાત છે, એક નગરમાં એક નાનકડું કુટુંબ રહેતું હતું. તે કુટુંબમાં એક જાજરમાન વૃદ્ધ ડોશી, તેમનો પુત્ર અને પુત્રવધુ રહેતા હતા. જમાનો ભલે બદલાયો પરંતુ એ વૃદ્ધ ડોશી કે જેમનું નામ રાબિયામાઁ હતું, તેમની મનોસ્થિતિ જરા પણ બદલાઈ નહોતી. તેઓ પોતાના નિયમોને રૂઢિચુસ્તપણે વળગી રહેતાં. એકવાર એવું બન્યું કે, તેમની પુત્રવધુ પોતાના પતિ સાથે સોનાના દાગિના ખરીદવા ગઈ. ત્યાં તેમની પુત્રવધુને એક ઘણો કીમતી હાર પસંદ પડ્યો. તેણે તેના પતિને એ હાર અપાવવાની વાત કરી. તેના પતિએ તેને એ હાર અપાવ્યો. એ હારની કિંમત એ સમયે લગભગ 50 હજાર હતી. બંને પતિ-પત્ની હાર ખરીદીને ઘેર પાછાં આવ્યાં. તેની પત્નિ એ હાર પોતાની સાસુ રાબિયામાઁને બતાવવા ઘણી ઉત્સુક હતી. તેણે એ હાર પોતાની સાસુને હોંશે હોંશે બતાવ્યો. પરંતુ રાબિયામાઁને તો ચિંતા હતી કે આ હારની કિંમત કેટલી હશે? ઘણો જ કીમતી હાર લાગે છે ! મારા પુત્રએ આ હાર પાછળ કેટલા રૂપિયા ખર્ચયા હશે ?